আতরের সৌরভে - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« hair, hair
গীতিসে বিশেষ প্রশিক্ষণ »
আতরের সৌরভে
Jul 13, 2009 | সুগন্ধি | 0 comments
সুগন্ধীর সৌরভে মেতে উঠতে কে না পছন্দ করে বলুন, সুগন্ধীতে মন মাতাতে আতর এর তুলনা নেই। আতরের সৌন্দর্য আর সুগন্ধে মন মাতানোর জন্য এক্সক্লুসিভ আতরের একটি দোকানের নাম ‘আলমাস্ক’। বসুন্ধরা সিটির লেভেল সিক্স ও লেভেল ওয়ানে অবস্থিত আলমাস্কে প্রবেশ করলেই দেশ-বিদেশের বর্ণিল আতর আর আতরদানির চোখ-ধাঁধাঁনো সৌন্দর্য আকর্ষণ করবে আপনাকে। আতরের পাশাপাশি হরেকরকম দুর্লভ পাথর, তজবীহ, জায়নামাজ, টুপিরও হদিস মিলবে এখানে। দোকানটির চমৎকার পণ্য সমাহারের পাশাপাশি সেগুন ও গর্জন কাঠের কারুকাজময় শো-কেসগুলো দোকানের ইন্টেরিয়রে আভিজাত্যের ছাপ ফেলতে সক্ষম হয়েছে। মূলতঃ সৌদি আরব, ভারত ও ফ্রান্স থেকে আতরগুলো এদেশে আনা হয়। ভিন্ন সৌরভ আর নামের এসব আতরের মধ্যে প্রসিদ্ধ কিছু আতর হচ্ছে, সুলতান, সামামাতুল আম্বর, মিশকা, উদ, হাজরে আসওয়াত, হুগো, ফ্রান্সরোজ, হোয়াইট উদ, শাইখা, রেড রোজ, কুল ওয়াটার, টিরোজ, স্যান্ডেল রোজ প্রভৃতি। আতরগুলো তোলা হিসেবে বিক্রি হয়। এসব আতরের মূল্য তোলা প্রতি ১০০০-৬০০০ টাকার মধ্যে। উল্লেখিত আতরগুলো ছাড়াও কিছু বক্স আতরও বিক্রি করা হয় আল মাস্কে। বক্স আতরের মধ্যে রয়েছে আল-সাফওয়া, গালিয়া, শাইখা, সারিকা, মাকাম, অর্গেন্ডা, এ আতরের মূল্য ১০০০ থেকে ৩০০০ টাকা। দূর্লভ আতর ছাড়াও এখানে বিভিন্ন পাথরের কালেকশন রয়েছে। ডায়মন্ড, এডি, আকিক রুবি, ক্যাটস আই, নীলা, রক্তপ্রবাল, জেট পাথর, পান্নামুক্তা, ফিরোজা, স্টার পাথর, টাইগার পাথরের দেখা মিলবে এখানে। আলমাস্কের বৈচিত্রপূর্ণ সংগ্রহের বড় একটি অংশ জুড়ে রয়েছে ব্যক্তিক্রমধর্মী তসবিহর সংগ্রহ। সুগন্ধীর সুগন্ধে যারা হারিয়ে যেতে চান তারা একবার ঢু মারতে পারেন আতরের এ পসরায়। এছাড়াও আতর কিনতে পারবেন চকবাজার এলাকায়, বাইতুল মোকাররম আর নিউ মার্কেট এলাকায়। এর মধ্যে একটু বুঝে খুঁজে আতর কিনতে চলে যান চকবাজারে। সস্তায় আতর কিনেত পারবেন এখান থেকে।
সূত্র: দৈনিক ইত্তেফাক, জুলাই ১৪, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla